Afhverju er ættarsaga mikilvæg?
Síðari daga heilagir leita heimilda um ættmenni sín og skrá vandlega þá sem hafa verið innsiglaðir stórfjölskyldu sinni. Þegar þeir finna ættmenni sem ekki hefur verið innsiglað, fara þeir í musterið og taka þátt í staðgengilshelgiathöfnum í þágu þess ættmennis. Ættmennin geta síðan valið að taka á móti innsigluninni eða hafnað henni. Innsiglun er eins og keðja sem tengir saman kynslóðir fjölskyldna. Staðgengilshelgiathafnir er líka mögulegt að framkvæma fyrir þá sem ekki voru skírðir meðan þeir lifðu.
Vefsíða kirkjunnar, FamilySearch.org, geymir yfir þrjá milljarða heimilda sem daglega er aukið við. Þið getið farið á síðuna til að hefja nánari leit að ættmennum ykkar eða hafið eigin ættarsögu með því að safna ættmennamyndum og skrá frásagnir um þau.
Ef skírn er framkvæmd án rétts valdsumboðs eða á annan hátt en skírn frelsarans, þá þarf að framkvæma hana aftur. Skírn er forsenda þess að eiga aðild að Kirkju Jesú Krists hinna Síðari daga heilögu.
Í kirkjunni er skírn framkvæmd með niðurdýfingu, sem felst í því að skírnþega er „dýft“ öllum ofan í vatnið og hann svo tekinn upp úr því. Biblían segir að „þegar Jesús hafði verið skírður, sté hann jafnskjótt upp úr vatninu“ (Matteus 3:16). Skírn með niðurdýfingu er falleg táknræn athöfn, ekki aðeins um hreinsun synda, heldur líka um dauða, greftrun og upprisu. Skírnin merkir viðskil við gamlan lífsmáta og fæðingu til lífs bundið kristnum gildum.